**Inconștienta prăbușire**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Confesiuni hilare!.. ce singuri pe pământ

adjudecăm puterea din Unul brațul sfânt,

ne arogăm divinul, spurcăm cutume vechi,

dăm glas prostiei care ne intră pe urechi,

ne ridicăm deasupra a tot ce e uman,

suntem profeții celui menit a fi dușman

din scriptele uitate, hrisoave-ngălbenite,

lăsate de Acela care nicicând nu minte!

Uităm privirea goală s-o ridicăm spre cer.

să oglindim albastrul, să fim liberi ca el,

cu glezna-nvinețită de lanțul neștiinței

ne ridicăm o clipă la limita ființei;

căderea ne scufundă mai rău în neștiut

și ne mândrim cu rana din zborul de-mprumut.

adina v.

18.02.2019